ล้ากล้าเนื้อต้นขา เหมือนจะอ่อนแรงครับ แต่ก็ยังเดินวิ่งได้ปกติ แต่จะรู้สึกไม่สบายตัว เป็นมานานมากแล้วครับบไปหาให้ยาคลายกล้ามเนื้อมาก็ไม่ดีขึ้น จนเลิกไปหา
สวัสดีค่ะ อาการปวดต้นขาอาจมีสาเหตุจาก-กล้ามเนื้ออักเสบจากการใช้งาน เป็นลักษณะปวดเมื่อย สัมพันธ์กับการใช้งาน ในช่วงที่อักเสบถ้าใช้งานกล้ามเนื้อมัดนั้นก็จะปวด เป็นภาวะที่พบได้บ่อยที่สุด-มีอาการปลายประสาทอักเสบ มักเป็นปวดแบบจี๊ดๆ เป็นมากขึ้นเมื่อมีการไปกดทับตำแหน่งที่มีเส้นประสาท-มีการรับประทานยาที่มีการทำให้ปวดกล้ามเนื้อ เช่นยาลดไขมันบางชนิด-นรองกระดูกทับเส้นประสาท โดยอาจปวดหลังช่วงล่างมากร่วมด้วยควรหลีกเลี่ยงการใช้งานกล้ามเนื้อมัดนั้นๆในช่วงที่มีการอักเสบ อาจจะงดการออกกำลังหรือการนั่งทับไปก่อน รับประทานยาแก้ปวด หรือยาแก้อักเสบที่ไม่ใช่สเตียรอยด์เพื่อบรรเทาอาการ และหากอาการยังไม่ดีขึ้น ควรกลับไปพบแพทย์เพื่อตรวจซ้ำและแจ้งแพทย์ว่าเคยรักษาด้วยอะไรมาบ้างแล้วไม่ดีขึ้นหากพักการใช้งานแล้วยังปวดมากขึ้นเรื่อยๆ จนใช้ชีวิตประจำวันไม่ได้ หรือมีอาการอื่นร่วมด้วยเช่นขาบวม แดง ร้อน มีไข้ หรือรู้สึกว่ามีขาอ่อนแรง ไม่สามารถเดินหรือทรงตัวได้ เดินเซ ควรรีบไปพบแพทย์เพื่อหาสาเหตุเพิ่มเติมค่ะ